
Innledning

Denne beskrivelsen dekker de skjermbildene som er spesielle når det gjelder godkjenning av innkjøpsfaktura.

Innkjøpsfaktura

En innkjøpsfaktura er en faktura som skal matche en rekvisisjon og et varemottak. Er varemottak foretatt, og fakturaen stemmer med varemottaket innenfor visse beløps- og prosentgrenser, er alle godkjenninger foretatt og fakturaen går rett til bokføring og betaling. Alle rekvisisjoner skal resultere i et eller flere varemottak som skal matche en eller flere innkjøpsfakturaer.

Ofte vil det være avvik som gjør at fakturaen må behandles manuelt i en viss grad. Ved beløpsavvik må fakturaen til saksbehandler innkjøp og budsjettdisponent for godkjenning. Konteringen er kjent når fakturaen kommer, og den som er ansvarlig på rekvisisjonen legges først i arbeidsflyten. 

Manglende varemottak blir etterlyst ved at den ansvarlige på rekvisisjonen får en e-post – en innkjøpsfaktura som mangler varemottak, blir ikke behandlet før varemottaket er ordnet. Det finnes ingen funksjonalitet for å behandle en slik faktura, før varemottak er registrert. 

Brukere

Når en rekvisisjon godkjennes, skal det også være valgt en ansvarlig for rekvisisjonen (den som i praksis skal gjennomføre bestillingen). Når fakturaen kommer, varemottak er foretatt og det foreligger et beløpsavvik som er utenfor avviksgrensene, sendes den direkte til denne brukeren for attestasjon og godkjenning. Videre følger fakturaen vanlig arbeidsflyt ut fra kontering av avdeling i konteringsstrengen.

Det er den første brukeren som vil ha den spesielle oppgaven med å sørge for å «fjerne» avvikslinjen som oppstår når faktura og rekvisisjon/varemottak ikke stemmer beløpsmessig. Det er denne funksjonen som beskrives i denne brukerveiledningen.

Attestering av innkjøpsfaktura

Dersom du har rollen som attestant for den avdelingen som innkjøpsfakturaen er kontert på, vil det du gjør være en formell attestasjon i forhold til økonomiregelverket. Er du ikke attestant i den forstand, men en bruker som har hatt ansvaret for å utføre en bestilling, er din oppgave å godkjenne fakturaen slik at den kan gå videre til attestasjon (og videre til budsjettdisponenten). I Agresso portal omtales begge disse funksjonene som attestasjon.

I portalen vil du finne elementet 

som en egen linje i oppgavelisten. Merk at antallet oppgaver som står der, er dobbelt så høyt som antall fakturaer, det er fordi hver faktura vil ha to konteringsrader.

Når du klikker på linjen, får du opp en oversikt over innkjøpsfakturaer til godkjenning:

Du skal nå klikke på linjen hvor leverandørnavnet står, og får da opp et slikt bilde:

Aktiviser deretter utgiftsraden ved å trykke på linja som er merket i feltet Type med ’GL’. Skjermbildet ser nå slik ut:

I ’Spørring ordredetaljer’ skal du nå endre antall og enhetspris (fortrinnsvis i den rekkefølgen) slik at bokført beløp stemmer med fakturaen.

Fyll ut antall ihht til verdi i feltet ’Levert’ og trykk ’TAB’. Fyll deretter inn Enhetspris ihht til Avviksbeløp (Dersom det er flere enheter, kan det være best å korrigere totalen i feltet ’Bokført’) og trykk ’TAB’.

Når du tabulerer ut av feltet, ser du at bokført beløp er blitt likt fakturabeløpet, og feltet Avviksbeløp er blitt 0.

I kommentarfeltet må du legge inn en passende kommentar for å forklare avviket. 

I vårt eksempel skyldtes avviket dette: 

Da kan du trykke på godkjenn i menylinjen nederst:

og lagre, så går bilaget videre til ev. attestasjon og til budsjettdisponent.

Du har som vanlig muligheten til å avvise og sette på vent. Vis-knappen tar frem fakturabildet på nytt, om du skulle trenge det.

Faktura med flere varelinjer

Klikk på utgiftsraden (Type = GL) for å åpne ’Spørring ordredetaljer’

Denne fakturaen har 2 varelinjer hvor du må legge inn korrekt antall og beløp på hver linje. I dette tilfellet må enhetsprisen beregnes, fordi det er snakk om 2 ulike varer med ulik pris. Poenget er å få rett beløp i feltet Bokført i varelinjer, og at avviksbeløpet blir borte (eller ev. blir det beløp du ønsker for å kontere på annet sted/konto/prosjekt/tiltak, se nedenfor).

Kontering av avvikslinje

Noen ganger skal deler av avviket konteres særskilt, når du har oppdatert beløp og antall slik at du har fått rett beløp på anskaffelsen kan det stå igjen et beløp som for eksempel er en annen leveranse, et gebyr, et frakttillegg eller noe annet du ønsker å bokføre på en annen konto, et annet prosjekt eller et annet kostnadssted. På innkjøpsfaktura kan du ikke splitte kostnaden på annen måte enn ved å kontere et avviksbeløp annerledes enn hovedutgiftslinjen. Splitting skal i utgangspunktet skje ved at man angir en prosentvis fordeling ved registrering av rekvisisjonen.

Her står det igjen et mindre beløp som ikke er kontert.

Du må da klikke på linjen Avviksbeløp, og får frem dette bildet:

Her kan du kontere avvikslinjen i konteringslinjen nederst:

Vær OBS på at du ikke skal skrive noe i noe beløpsfelt, beløpet er fastlagt på forhånd (i dette tilfellet 500,00) .

Når du så trykker godkjenn og lagrer, vil fakturaen fordele seg på de to konteringene med hhv. kr 500 og kr 26800. Begge linjer går videre til attestasjon og til budsjettdisponent.

